钦定古今图书集成/明伦汇编/氏族典/第394卷 > 李道传
## 钦定古今图书集成/明伦汇编/氏族典/第394卷 > 李道传

按《宋史李道传传》：“道传，字贯之，隆州井研人。父舜臣，
宗正寺主簿。道传擢庆元二年进士第，调利州司户
参军，徙蓬州教授。吴曦反，曦党以曦意胁道传，道传
以义折之，竟弃官归。曦平，诏以道传抗节不挠，进官
二等。嘉定初，召为太学博士，迁太常博士，进著作郎。
时薛拯、胡矩等皆以新进用事，贿赂成风，道传遂求”
补郡，出知真州，除提举江东路茶盐公事。召入对，除
兵部郎官，辞未就。监察御史李楠觇当路指意，乞授
以节镇蜀，遂出知果州。至九江，得疾卒，谥文节。